Rune Klakegg

Rune Klakegg (født 19. april 1955 i Skien) er en norsk jazzmusiker (piano, synth og trekkspill) og komponist som er kjent fra flere band og innspillinger.

Musikalsk virke 
Klakegg har spilt i og komponert for Cutting Edge, Søyr, Fuzzy Logic, og Out to Lunch. På sent 1970-tall og tidlig 1980-tall spilte han i Busken Smoul med Vidar Johansen, Bjørn Kjellemyr og Eyvind Olsen; i Halle/Klakegg kvartett med Morten Halle, Carl Morten Iversen og Eyvind Olsen; i Eim med Anne Marie Giørtz, Guttorm Guttormsen, Edvard Askeland og Dave Averre; og med Odd Riisnæs kvartett. Selv ledet han Rune Klakegg Trio (1986–) med Frank Jakobsen på trommer og Olaf Kamfjord på bass frem til utgivelsen av albumet Anaerobics på Odin Records (1992). Trioen fortsatte under navnet Fuzzy Logic med Olaf Kamfjord og Jon Rosslund. Klakegg har også medvirket på utgivelser med grupper ledet av Espen Rud, Susanne Fuhr, Morten Halle, Guttorm Guttormsen, Bjørn Kjellemyr, Alfred Janson, Sigurd Janson og Per Eriksen.

På 2000-tallet har han tonesatt flere av Jakob Sandes tekster på platen Sundslegen, herja og naken (Tylden, 2006), der Lars Klevstrand, Jan Olav Renvåg og Bjørn Klakegg også medvirket.

Klakegg har videre spilt i Øvrevoll Spelemannslag med Ragnar Heyerdahl, Eilif Moe og Kjetil Sandum; gruppen ga ut albumet Spillegal i 2006. Han har også medvirket på utgivelser med Tine Asmundsens band, med Elin Ødegård (2000), med Lars Martin Myhre (2001, 2006), og spilt i Guro Gravem Johansen trio. I trio med Fredrik Carl Størmer/Jan Olav Renvåg  og senere med Roger Johansen på trommer ga han ut CD-en Romantic Notions (2012). Han samarbeidet med Brit Bildøen, Bjarne Magnus Jensen og Johannes Martens, og skrev i 2016 kabareten Gertrude og Alice og kunsten å leve sammen med Brit Bildøen. Sammen meed Tom Olstad, Roy Nikolaisen, Nils Jansen og Kåre Garnes har han drevet kvintetten «Changes». Fra 2010 var Klakegg med i Scheen Jazzorkester, et profesjonelt, prosjektbasert ensemble som var Sørnorsk Jazzsenters regionale storensemble. Fra sin base i Grenland spiller han også i kvartetten Lush Life, der sangeren Nina Gromstad er frontfigur.

Priser og utmerkelser (utvalg) 
Klakegg mottok NOPA-prisen Årets verk i 1995 for komposisjonen «Pamplemousse».

Pedagog og redaktør 
Klakegg har undervist i jazzpiano ved Universitetet i Oslo og Foss videregående skole, og var redaktør for tidsskriftet Jazznytt fra 1984 til 1987).

Privatliv og familie 
Rune Klakegg er fra 2006 bosatt i Skien, der han vokste opp. 

Han er bror til gitaristen Bjørn Klakegg.

Diskografi 
 I Will Wait for You (2000), med Elin Ødegård
 Fjon (2016), med Scheen Jazzorkester

Rune Klakegg Trio 
 Anaerobics (1992)
 Romantic Notions (2012)

Klakegg/Renvåg 
 Jazz på norsk (2015)

Cutting Edge 
 Cutting Edge (1982)
 Our Man In Paradise (1984)
 Duesenberg (1986)
 Alle tre (1995)

Søyr 
 Vectors (1988)
 Bussene lengter hjem (1994)
 Med kjøtt og kjærlighet (1997)
 Alene hjemme (2001)

Out to Lunch 
 Out to Lunch (1988)
 Kullboksrytter (1995), med Den norske Strykekvartett

Tverr Geitt 
 Tverr Geitt tolker Geirr Tveitt live (1996)

Fuzzy Logic 
 Fuzzy Logic (1996)

Lonely Woman 
 aLIVE (2003)
 Demons' Diversions (2005)
 Radegund (2008)
 Lovely Luna (2012)

Changes 
 Changes for Mingus (2007)

Øvrevoll Spelemannslag 
 Spillegal (2006)

Scheen Jazzorkester 
 God tro, feil frakk (2013)
 Blåne (2015), med Magne Rutle
 PoliturPassiarer (2017), med Audun Kleive
 Tamanoar (2017), med Jon Øystein Rosland

Lush Life 
 Ordinary Things That Everyone Ought to Do (2015)

Asmundsen & co
 Pastor'n (2017)

Deltar på 
 Guttorm Guttormsen Quartet: Albufeira (1979)
 Odin Records: Norsk jazz 1960–1980 (1983)
 Marit Mathiesen: Søstra mi/Bare ditt (1984)
 Marit Mathiesen: Gale hjerte (1984)
 Jan Eggum: E.G.G.U.M. (1985)
 Odd-Arne Jacobsen: Vakkert land (1985)
 Lakki Patey: Eventyrland (1985)
 Øistein Boassen & Morten Halle: Blackout – Original Soundtrack From the Feature Film (1986)
 Steinar Ofsdal: Kalender (1987)
 Alfred Janson: Interlude/Wings for chorus and jazz-ensemble/Cradle Song (1987)
 Sidsel Endresen & Jonas Fjeld: Etterlatte sanger (1988)
 Sigurd Jansen: Aurora Borealis – et verk for orkester, synthesizere og 4 jazzmusikere (1990)
 Randall Meyers: Hører du ikke hva jeg sier! – Musikk fra filmen (1995)
 Bjelleklang: Synger svart (1995)
 Marit & Marion: Marit & Marion synger kjente barnesanger (1996)
 Hum-Koret: Frodige fragmenter... (1996)
 Louis Jacoby: Hverdag (1996)
 Bjelleklang: Kort ved øra (1996)
 Odin Records: Jazz Out of Norway 2 (1996)
 Wenche Myhre: Vannmann (1997)
 Per Eriksen: Beats and Pieces (1997)
 Bjelleklang: Kjære Landsmenn (1997)
 Lars Martin Myhre: Hysj (1998)
 Kjell Habbestad: Noahs draum (1998)
 Lars Martin Myhre: Hush (1999)
 Metropolitan: Metropolitan (1999)
 Kvitretten: Everything Turns (1999)
 Lars Martin Myhre: 10 Sanger (2001)
 Lars Klevstrand: Vinternatt (2001)
 Odd Børretzen & Lars Martin Myhre: Kelner! (2002)
 Gro Dahle: Djeveltanna (2004)
 Metropolitan: Love Is Blind (2004)
 Lars Klevstrand: Nomadesongar (2004)
 Odd Børretzen & Lars Martin Myhre: Fra øverste hylle (2004) 
 Kongelige Norske Marines Storband: Waltz for You (2004)
 Steinar Enerly: Der himmelen møter havet (2004)
 Jan Eggum: 30/30 (2005)
 Anne Kristin Stakston: Arv (2005)
 Lars Klevstrand: Sundslegen, herja og naken (2006)
 Lars Martin Myhre: Hvis jeg var gud fader (2006)
 Norsk jazzforum: Jazz From Norway 2006 – JazzCD.no 2rd Set (2006)
 Per Eriksen: Beat Repeat (2007)
 Black & Lekker: Lekker jul (2008)
 Odd Børretzen, Margaret Skjelbred, Jon Rosslund og Olaf «Knerten» Kamfjord: Saltholmen (2009)
 Guttorm Guttormsen Quartet: Soturnudi & Albufeira (2009)
 Sidsel Walstad: Deilig er jorden (2009)
 Skien kommune: Mosaikk – Jazz i Skien og Grenland (2011)
 Odd Børretzen & Lars Martin Myhre: Noen ganger er det over – 30 år med Børretzen & Myhre (2012)
 Karin Krog: The Many Faces of Karin Krog: Recordings 1967–2017 (2017)

Referanser

Eksterne lenker 
 
 Biografi fra Jazzbasen.
 Diskografi fra Jazzbasen.

Norske jazzpianister
Norske jazzkomponister
Personer fra Skien kommune
Fødsler i 1955